I både Ravnshøj, hvor Mads Moldt kommer fra, og i nabobyen Frederikshavn, gør de alt, hvad de kan, for at hjælpe nordjyden til sejren i finalen i dette års X Factor, der bliver afgjort fredag aften på TV2. Kioskejer Michael Thomsen har i dagens anledning slagtilbud på franske hotdogs. Han er kæmpe X Factor-fan, og han gør, hvad han kan, for at hjælpe Mads Moldt til sejr. - Vi har mange pendlere, der lige kører forbi her, og nogle gange kommer vi til at snakke med dem. Så får vi dem lige opfordret til at stemme, siger Michael Thomsen. Mads Moldt-kager hitter I Frederikshavn har X Factor-feberen også ramt en af de lokale bagere. Der er specialdesignede Mads Moldt-kager på menukortet. - Det er en succes. Folk har taget godt imod det, og vi har været nødt til at lave flere, så det er positivt, fortæller Anita Madsen, der er indehaver af Madsens bageri i Frederikshavn. Mads Moldt har endda fået kage med til København, da han lørdag var på lynvisit i Nordjylland. - Så uanset hvad, så skal han have kage, griner Anita Madsen. I kiosken i Ravnshøj bliver de franske hotdogs langet over disken med en klar anbefaling. - Husk at stemme, når indehaver Michael Thomsen lige at sige til et par kunder, inden de forlader stedet. Årets X Factor-finale kan ses på TV2 fredag aften klokken 20.00.

Referat:
Nordjyske Mads Moldt er i finalen i X Factor, og han møder stor opbakning i hjembyen.